সমগ্ৰ দেশৰ লগতে বোকাখাতটো আজি শিক্ষক দিৱস উদযাপন কৰা হয়। বোকাখাতৰ ৰজাবাৰীৰ নেপালী খুটি বনুৱা প্ৰাথমিক বিদ্যালয়ত অনুষ্ঠিত শিক্ষক দিৱসৰ অনুষ্ঠানত বোকাখাতৰ জ্যেষ্ঠ সাংবাদিক, নেপালী খুটি বনুৱা প্ৰাথমিক বিদ্যালয়ৰ প্ৰধান শিক্ষক বুবুল দত্তক বিদায় সম্বৰ্ধনা জনোৱা হয়।
এই উপলক্ষে, বোকাখাত মহকুমা সাংবাদিক সংস্থাই প্ৰকাশ কৰি উলিওৱা শিক্ষকতা, সাংবাদিকতাকে ধৰি বিভিন্ন দিশতে সেৱা আগবঢ়াই অহা বুবুল দত্তৰ জীৱন পঞ্জীৰ আধাৰত প্ৰস্তুত কৰা 'সংগ্ৰাম আন এটি নাম জীৱনৰ' শীৰ্ষক অভিনন্দন গ্ৰন্থখন উন্মোচন কৰা হয়।
সমাজকৰ্মী মৃদুল বৰাই পৌৰাহিত্য কৰা উক্ত সভাত অভিনন্দন গ্ৰন্থখন উন্মোচন কৰে নুমলীগড়ৰ উচ্চ মাধ্যমিক বিদ্যালয়ৰ প্ৰধান শিক্ষক মহেন শইকীয়াই।
নেপালী খুটি বনুৱা প্ৰাথমিক বিদ্যালয়ৰ প্ৰধান শিক্ষয়িত্ৰী উমা আচাৰ্যই আদৰণি ভাষণেৰে আৰম্ভ কৰা আৰু অসম ৰাজ্যিক সাংবাদিক সংস্থাৰ সভাপতি জিতু শৰ্মা ৰাজখোৱাই উন্মোচন কৰা সভাখনত উপস্থিত থকা কেইবাগৰাকী বক্তাই বুবুল দত্তৰ কৰ্ম জীৱনৰ বিভিন্ন দিশ সামৰি বক্তব্য আগবঢ়ায়।
ইফালে শিক্ষক দিৱসৰ লগত সংগতি ৰাখি পুৱা বিদ্যালয় প্ৰাঙ্গনত বিদ্যালয় পৰিচালনা সমিটিৰ সভাপতি গোপাল কুমাৰ দাস আৰু উদযাপন সমিতিৰ সভাপতি থানেশ্বৰ শইকীয়াই গছ পুলি ৰোপন কৰাৰ পিছতে ড০ সৰ্ব্বপল্লী ৰাধাকৃষ্ণণৰ প্ৰতিকৃতিত বন্তি প্ৰজ্বলন কৰে বিদ্যালয়খনৰ অন্যতম প্ৰতিষ্ঠাপক চেনিৰাম শইকীয়াই।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
